Is ek die moeite werd? - Jou Selfmoord Oor
Home > Is ek die moeite werd?
As daar een ding is wat ek die laaste tyd maar net meer en meer besef is dat ons tevrede met onsself moet wees
Ek besef net meer en meer dat ek en ek alleen verantwoordelik is vir my eie geluk maar dat hoe ek oor myself voel `n baie groot rol daarin speel. Ek kom net meer agter dat wanneer ek so ongelukkig in myself is, in my eie vermoëns en hoe ek lyk my gemoed sommer `n draai maak
Ek weet ek is baie hard op myself en een van my groot foute is dat ek myself die heel tyd vergelyk met ander mense. Niemand van ons is dieselfde nie, niemand doen dinge dieselfde nie, niemand dink dieselfde nie. Maar diep hier binne raak ek so ontevrede met myself en hoe meer dit gebeur hoe meer kom daai af gevoel terug.
Hoe lank voor ons onsself deur God se oë sal sien? Hoe lank voor ons sal besef dat ons deur Hom gedroom is en Hy ons gemaak het en lief het net soos ons is? Ek sukkel daarmee, ek is eerlik daaroor.
Ek wil graag op `n punt kom waar ek na myself in die spieel sal kan kyk en nie my skewe tande sien nie, nie my min geld in die bank sien nie, nie my foute raaksien nie maar myself raak sien. Elkeen van ons het ons goeie eienskappe, maak nie saak wat ons agtergrond is nie. Ek dink dis dalk tyd om bietjie te fokus op ons goeie eienskappe en nie net ons slegtes nie
Ek dink daaraan om van myself `n SWOT analise te gaan doen. Net om myself te herinner waarin ek goed is en dalk ook net `n strategie te gaan uitwerk oor waarin ek nie so goed is nie maar hoe ek dit kan verbeter
Ek voel terwyl ek hierdie skryf sommer hoe my gemoed bietjie lig. Ek is nie alleen in hierdie fight nie glo ek. Ek glo jy voel ook soms so maar ek wil net gou `n paar goed vir jou sê (en ek sal probeer om myself ook daaraan te herinner):
Jy is deur God gedroom. Jy is NET soos Hy jou wou hê.
Jy het `n destiny in hierdie lewe. As jy dit nie vol staan nie gaan iemand anders dit doen.
Jy is sterker as wat jy dink!
Jy is so spesiaal dat God in die aand die hare op jou hoof tel.
Jou glimlag maak iemand se dag
Jy is miskien net een in die wêreld, maar vir iemand kan jy die hele wêreld wees.
As jou drome jou nie bang maak nie droom jy waarskynlik nie groot genoeg nie
So van drome gepraat…. Droom jy nog my vriend/in? Without vision we will perish. Waaroor het jy gedroom toe jy jonger was? Wat keer jou om daar uit te kom? Hulle sê as jy na niks mik nie skiet jy altyd raak. Ek is moeg om niks raak te skiet nie. Daardie depressie monster doen juis dit, dit kom steel jou drome, kom steel jou visie, kom steel jou siel. Wil jy nie weer vir `n slag saam met my ook kom droom nie? Wil jy nie so rukkie vat en net gaan sit wat was jou drome nie. Maak nie saak hoe belaglik dit dalk nou mag lyk. Kom my vriend/in, kom droom bietjie saam met my.
En een laaste ding. Dit gaan dalk baie snaaks voel, Maar staan nou op as jy hier klaar gelees het, stap na die spieel naaste aan jou, kyk jouself in die oë en sê vir jouself : “Jy IS die moeite werd! Jy IS God se droom! Jy SAL dit maak!” Net dit! En kom ons maak dit vandag die begin om dit elke dag te doen!
Onthou: Jy is nie alleen!
Tagged depressie, help ek sink, Is ek die moeite werd, swak selfbeeld
Previous Post: Molestering
Next Post: Selfmoord gogga – Gedig